钦定古今图书集成/历象汇编/庶征典/第067卷 > 《管窥集要》 > 《杂云气占》
## 钦定古今图书集成/历象汇编/庶征典/第067卷 > 《管窥集要》 > 《杂云气占》

天见白气如虹，兵起；黑气如虹，水灾；赤气如虹，火灾，
兵起；青气如虹，淫雨为灾；皆作于所发之国；黄气如
虹，有兵；则所起之方胜。

“日旁气如狗六七枚”，有反者。

青赤气掩日，必有大战。

青龙四向扶日，臣谋主，期不出三年。

常以九月上丙日，候日旁有交赤气，其下有兵。
日未出，有赤气如日，君侧有佞臣。

白气广三尺，在日下东西，其国兵起。

冬至日，日未出未入，有云迎送之岁美，无灾疫水旱。
黄气二重，时和年丰。日出，有云隔之，白为丧，青为虫，
赤为兵，黄为土工。日有黄晕再重，不出一年，五谷以
湿暑伤，有兵，天下忧。有黑晕再重，灾在内，内臣贪利，
不出三年，天下饥，民流亡。夏雪冬雷，国以乱亡。
日下云气如獐鹿，兵在外者溃，无兵则兵起。

日下云气，状如张伞，又如飞烟，有光，如火星傍出，下
有流血。

日下云气，如𩰚牛，如人持戟立，如人无手，皆为兵起，
国有大忧。

《日下》云气，漠漠如花相。连续不断后宫乱。

“日下气，如散花”，人君失政，后妃为乱。

日下云气如树，君忧危。

日下云气，如鼠如雉形，头翅举，有水灾。

“日下云气如破船行”，辇毂之下有忧。

《日下》云，“五色如奔獐走鹿”，大臣有诛戮者。

云气界如《十字国有大凶》。

日下云气，如人举两手，后妃有乱。

日下或左右有云气，如人举手分日，主命恶之。
日出没时，有云如刀戟横截日上下；白为丧，黑为惊
忧；赤为兵火。

日将出，而云气如烟雾，紫赤布隔于天，不有大雨，则
有火灾，应“七日内。”

“黑云散下属地，如猪状”，其方兵起，破军杀将。

青云绕，日四散，变作“雁行”，郡国谋叛。

青云霞贯日，下欲害上。

青霞发日，上下左右，君得贤臣。

黑霞贯日，君忧在日上下左右，为风大作；色润惨者，
有雨。

《黄霞》紫霞，在日上下左右，国君有喜。若覆贯日，喜变
为忧。

白霞劲锐布匹帛状，所起之方有兵。

赤霞或白霞贯日，大臣灾，后妃死，将军有戮者。
黑霞贯月，大雨，人灾。

“日下有白霞垂足”，当有贼臣谋君。

云气似霞非霞者，日光所成，暂成倏灭，其长或尺或
丈，以至竟天，状如旗枪，劲而有力，与虹气不同也。